Checheniston harbiy komissari Axmed Jayrxanov joriy yilda Chechenistonda muddatli harbiy chaqiriq bo‘lmasligi haqida avvalroq paydo bo‘lgan ma’lumotni tasdiqlamadi, deb xabar bermoqda RIA “Novosti” axborot agentligi. "Chechenistonda chaqiriq o‘rnatilgan tartibda bormoqda. 500 nafar yigitlarimiz harbiy xizmat o‘tamoqda, keyingilarini tayyorlamoqdamiz. Yigitlar tibbiy komissiyadan o‘tmoqdalar, tanlov va ularni rasmiylashtirish olib borilmoqda", deb aytdi Jayrxanov. Jayrxanovning aytishicha, oxirgi 20 yil ichida chaqiriq yoshidagilarning zaxirasi to‘planib qolgan va u ayni vaqtda o‘zidan bir necha o‘n minglab kishidan iborat katta armiyani namoyon qiladi. "Biz armiyaning turli qismlarida xizmat o‘tayotgan yigitlarimizning moslashuvini tahlil qilmoqdamiz. Yigitlar xizmatga ko‘nikmoqdalar, hech qanday e’tirozlar yo‘q", deb aytdi Jayrxanov. Avvalroq Jayrxanov Chechenistonda bu yili bahorgi harbiy chaqiriq bo‘lmasligini ma’lum qilgandi.